Køb Elodie Details - Pacifier Rebel Poodle Paul - Lekmer.dk – Køb børneprodukter online - Lekmer.dk
> Pacifier Rebel Poodle Paul
https://lekmer.dk/pacifier-rebel-poodle-paul/p/141694 141694 Pacifier Rebel Poodle Paul https://lekmer.dk/images/408775/nostotracking.jpg 69 69 DKK InStock Elodie Details Baby/Baby feeding/Soothers and pacifiers ALMAL sal SEKERLIK sterf! | "Is en Wat Was en Wat Kom" – die onbekende karakter van Jesus Christus en Sy Woord
← God weet ALLES; God ken ALLES; God bewerkstellig ALLES!
‘….wie meen dat hy staan…’ →
Al kan mense sien dat mense dood is en begrawe word, glo hulle dat die persoon egter lewe…op ‘n ander plek en in ‘n ander vorm. Maar die sekerheid van die dood en wat dit beteken is net gegee vir hulle wie God se Woord glo:
Die mens word ‘n STOFlike liggaam gegee tesame met die asem van lewe wat in hom geplaas word en met die TWEE leef hy as ‘n “lewende siel” op die aarde “in die sweet van [sy] aangesig” en eet hy sy daaglikse brood:
By die dood word die TWEE, stof en asem, geskei en die “lewende siel” sterf:
Alle “lewende siele” sterf:
Mense lees hierdie verse en glo dan steeds die valse predikings van “onsterflike siele”!!! ALLE siele behoort aan God , en God sê dat ALLE aardse siele sondig is en sterflik is:
Lees tog wat God deur Esegiël aan ons duidelik deurgee word, soos in die hele Ou Testament neergeskryf was, en in die Nuwe Testament bevestig word. ALLE aardse siele sterf. Hierdie sterflike aspek van elke aardse skepsel word nie net deur God aan mense toegeskryf nie, maar ook aan diere. Die boek van Prediker maak dit so duidelik….
Pred 3:18-22 Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee is. 19 Want die lot van die mensekinders is ook die lot van die veediere: hulle het een en dieselfde lot; soos die een sterwe, so sterwe die ander, en hulle almal het dieselfde asem, en ‘n voorkeur van die mens bo die veediere is daar nie; want alles is tevergeefs. 20 Alles gaan na een plek toe; alles is uit die stof, en alles keer na die stof terug. 21 Wie bespeur dat die asem van die mensekinders opgaan boontoe, en dat die asem van die veediere neerdaal ondertoe in die aarde? 22 So het ek dan gesien dat daar niks beters is as dat die mens hom verheug in sy werke nie, want dit is sy deel; want wie sal hom daartoe bring dat hy kan sien wat ná hom sal wees?
Om die natuurlike mens as anders as “die vee” voor te stel, en hul dood as anders as die dood van “die vee” te sien, is ONSKRIFTUURLIK. Dit is nie net Salomo wat deur God geinspireer was om die ware toestand van die natuurlike mens neer te skryf nie, maar kyk hoe beskryf Petrus die natuurlike mens…
Die natuurlike mens is “gebore om gevang en vernietig te word, in hulle verdorwenheid [gaan hulle] te gronde”. Wat ‘n skokkende waarheid wat in die hele Skrif voorkom, as ons dit kan sien!
Maar wat gee die afvalliges om oor die Skrifte en die waarheid wat daarin voorkom? Hulle verfoei God se Woord en gebruik dit slegs om hulle welluste en trotse harte te bevredig. Hulle gaan voort en sê dat die “asem” van die mens “boontoe” gaan – hulle praat direk TEEN die Skrif:
Die antwoord op die vraag is dit wat die valse leraars en hul volgelinge preek! Hulle sweer hoog dat dooie mense se asem ‘n ‘geestelike siel’ is. Hulle beweer dat hierdie ‘geestelike siel’ die DERDE komponent van die mens se samestelling is. Hulle gebruik die volgende vers om dit te bevestig:
Hierdie vers sê niks van drie dele van ‘n mens nie. Let op na die woord “julle”. Paulus skryf hier aan ‘n GEMEENTE in Thessalonika! Hy skryf nie aan een persoon nie. Kyk na die King James Vertaling:
1Th 5:23 And the very God of peace sanctify you wholly [Paulus bid vir die HELE gemeente se geestelike welstand!!!]; and I pray God your whole spirit [Grieks: “pneuma”] and soul [Grieks: ” psuchē”] and body [Grieks: “sōma”] be preserved blameless unto the coming of our Lord Jesus Christ.
Die teks wys dus na die “LIGGAAM” van Jesus in Thessalonika wat in die “GEES” van Jesus met die “SIEL” of “LEWE” van Jesus in hulle almal hulle ook gesamentlik bewaar word tot by die wederkoms!
Efes 4:4 Dit is een liggaam [Grieks: “sōma”] en een Gees [Grieks: “pneuma”], soos julle ook geroep is in een hoop van julle roeping.
1Jn 3:16 Hieraan het ons die liefde leer ken, dat Hy sy lewe [Grieks: ” psuchē”] vir ons afgelê het; en ons behoort ons lewe vir die broeders af te lê.
Mar 10:45 Want die Seun van die mens het ook nie gekom om gedien te word nie, maar om te dien en sy lewe [Grieks: ” psuchē”] te gee as ‘n losprys vir baie.
Die konsep “siel” het te doen met lewe: of aardse lewe of geestelike lewe. Jesus het Sy aardse lewe afgelê en daardeur kon Hy Sy geestelike lewe skenk aan almal wat deur dieselfde proses gaan:
Hierin lê ‘n groot geheimenis wat baie min in hierdie lewe kan sien. God red ons siele deur die aardsheid daarvan (ons “eerste Adam”) te vernietig, en ons dan weer nuwe geestelike lewe te gee in Christus (die “laaste Adam”):
1Jn 5:11-13 En dit is die getuienis: dat God ons die ewige lewe gegee het, en dié lewe is in sy Seun. 12 Hy wat die Seun het, het die lewe; wie die Seun van God nie het nie, het nie die lewe nie. 13 Dit het ek geskrywe aan julle wat glo in die Naam van die Seun van God, sodat julle kan weet dat julle die ewige lewe het en kan glo in die Naam van die Seun van God.
Net Jesus het “onsterflikheid” ontvang tot dusver en daardie lewe (of siel) van Christus is nou as “onderpand” aan Sy Kerk (al Sy volgelinge) gegee om hulle “onberispelik [te] bewaar [tot] die wederkoms van onse Here Jesus Christus!”
Die siel is die hele wese van die mens, en nie ‘n deel van hom nie. Hierdie aardse wese (die “lewende siel” – 1Kor 15:45) is ons eerste kondisie. Hierdie aardse siel is sterflik gemaak deur God:
Almal sal op die bepaalde tyd sterf. Maar ALMAL sal deur God wakker gemaak word UIT DIE DOOD. Jesus was DOOD (hoeveel mense glo dit?) en was DEUR DIE VADER UIT DIE DOOD opgewek as voorbeeld vir ons hoe ons almal ook opgewek sal word en in Christus “lewend gemaak word”:
Jesus was die “eersgeborene uit die dood” – Ja HY was regtig TOTAAL DOOD – Hy het nie rondgestap in die doderyk of op enige ander ‘plek’ nie, soos die valse leraars hierdie valse dinge uit hul duime suig nie.
Jesus was beslis NIE in die hel toe Hy DOOD was nie, soos die valse ‘Apostoliese Geloofsbelydenis’ verklaar nie!!! Lees asseblief hierdie artikels oor die waarheid oor die dood van mense, insluitend Jesus wat as mens gesterf het:
Jesus het INDERDAAD opgestaan uit die dode! Jesus het nie weer gesterf soos ander mense, soos Lasarus, wat weer gesterf het nie. Jesus het ALLEEN onsterflikheid en NIEMAND anders, geen siel, het onsterflikheid nie:
1Tim 6:16 [Jesus] wat alleen onsterflikheid besit en ‘n ontoeganklike lig bewoon, wat geen mens gesien het of kan sien nie, aan wie toekom eer en ewige krag. Amen.
Daar is dus ‘n periode van die “slaap van die dood” wat vir sommige duisende jare duur. Adam en Eva, byvoorbeeld, is nou nog slapend in die doderyk want dit is wat God aan hulle beloof het:
Elke persoon wat gesterf het, is tans nog in ‘n “slapende” toestand, selfs elke gelowige in Christus. Paulus is een van die grootste verkondigers van ‘n opstanding uit die dode. Hy en almal die skrywers van die Nuwe Testament het nog ooit die “slapende” gelowiges as lewendig beskryf nie.
Dit is net die afvalliges wat aan mense ‘n hemelse lewe of ‘n (“helse”) straf belowe wat onmiddellik van krag is by afsterwe. Hierdie gedagte kom nêrens in die Skrifte voor nie. Daar is baie wat die gelykenis van Lasarus en die ryk man misbruik om so ‘n valse leerstelling te bekragtig.
[Hier is ‘n skakel na deel 1 van die reeks oor “Lasarus en die ryk man”:
Die Nuwe Testament preek duidelik van ‘n opstanding UIT DIE DOOD – mens moet dus per definisie DOOD wees om die opstanding uit die dode te ervaar!
As daar nie ‘n opstanding is nie, sal die gelowiges wat in Christus ontslaap het, DOOD bly. Let noukeurig op dat Paulus praat van gelowiges, en nie ongelowiges nie. Die woord “verlore” in vers 18 van 1Korinthiërs 15 (Grieks: “apollumi” = vergaan) het betrekking op die toestand van die dooies in Christus – hulle wat nou nog “slaap” in die doderyk. Hulle het dus nog nie opgestaan uit die graf toe Paulus hierdie woorde skryf nie. Hier is dieselfde woord “apollumi” reg vertaal om die betekenis te beklemtoon:
Die opstanding uit die dode (om onsterflikheid te beërf) is dus ‘n toekomstige gebeurtenis…
1Th 4:15-18 Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie. 16 Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. 17 Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees. 18 Bemoedig mekaar dan met hierdie woorde.
Almal wat anders preek is ontbloot as leuenaars wat hulself besig hou met “onsinnige praatjies”. Ons word deur God se Woord verplig om sulke valse leraars uit ons geselskap te verwyder, soos Paulus aanbeveel het vir alle valse leraars soos Himenéüs en Filétus:
Die dood is ‘n tydelike skepping van God. God het belowe dat Hy alle vorms van dood, wat die vleeslike denke insluit, sal vernietig…
Alle vorms van “dood” kan slegs vernietig word as ALMAL in Christus geestelike lewe ontvang…en dit is wat die Skrifte waarborg en beloof:
1Kor 15:22 Want soos hulle almal in Adam sterwe, so sal hulle ook almal in Christus lewend gemaak word..
Dit is die goeie nuus wat weereens die valse leerstelling van ‘n “ewige hel” weerlê want elkeen wat nie geestelike lewe ontvang nie, is geestelik dood!
Solank daar net een persoon hierdie dood in hul denke ervaar, is dood nog nie oorwin nie.
Maar God gee aan ons die belofte dat ALLE dood vernietig sal word.
Almal sal egter bely dat Jesus die Heer is, en as ons weet dat niemand kan dit bely “behalwe deur die heilige gees” nie, dan word die prent al hoe meer duideliker, soos God ons die insig gee:
Wat dit vir ons sê is dat almal “deur die gees” van God sal praat en belydenis doen oor Jesus se heerskappy oor hul lewens (“elke knie sal buig”):
“…Wat die gees bedink, is LEWE en vrede” help ons nou om te verstaan dat ‘n baie klein groepie mense nou reeds in hierdie lewe oorwinning oor die dood (hul vleeslike denke) verkry. Dit sal egter na almal gebring word deur ‘n latere oordeel – by die “tweede dood” of die “poel van vuur” oordeel!!! Ja selfs die “tweede dood” sal vernietig word!!!!
As ons nou kan sien wat “dood” eintlik is, dan weet ons ook wat ware “lewe” is en waar ons dit kry:
Nou kan ons ook beter verstaan wat Jesus met die volgende woorde bedoel het:
Ons almal “sien” en ervaar die dood as ons kan verstaan dat alle vleeslikheid en vleeslike denke die dood uitbeeld, en ook hierdie dood sal vernietig word. As daar iewers in God se skepping net een skepsel met vleeslik of ongoddelike denke is, is dood nog nie vernietig nie. Maar God SAL elke dood vernietig!!! Die dood sal GEEN oorwinning hê nie. Ons almal sal deur God se VUUR geoordeel word en dit is iets verskrikliks vir die vlees en sy denke. Maar dit is hoe redding kom!!!
Almal sal sekerlik sterwe vir die vlees, maar almal sal sekerlik lewe deur die gees!!!